Siren

"Siren" oli laul, mis esindas Eestit 2010. aasta Eurovisiooni lauluvõistlusel Oslos. Loo esitasid duo Malcolm Lincoln ja taustakvartett ManPower 4.

Esitajad astusid lavale kolmandana võistluse esimeses poolfinaalis, mis peeti teisipäeval 25. mail. Kui riikide ekspertžüriid asetasid Eesti laulu 9. kohale (64 punkti), siis Euroopa rahvahääletusel pälvis "Siren" eelviimase, 16. koha (22 punkti). Tulemuste liitmisel, nagu nõudsid võistluse reeglid, sai Eesti 39 punktiga 14. koha ega pääsenud finaali (milleks olnuks tarvis pääseda esikümnesse).

Eurovisiooni 2010. aasta esimese poolfinaali esimese kolmandiku jooksul esitatud laulud, sh "Siren", olid rahvusvahelises telepildis ebasünkroonsed – tehniline ebatäpsus kutsus esile mõningast kriitikat, ent ometigi pääsesid mitmed laulud finaali ka kontserdi algupoolelt.

Eesti eurovisioonilaulud
2010. aasta Eestis
2009. aasta laulud